joelniklaus/EU_Wikipedias huggingface dataset:
Ριζοβούνι Καρδίτσας

Το Ριζοβούνι είναι χωριό της Περιφερειακής Ενότητας Καρδίτσας στην Περιφέρεια Θεσσαλίας.

Γεωγραφικά - Ιστορικά στοιχεία 
Το Ριζοβούνι βρίσκεται στην πεδιάδα της Καρδίτσας σε υψόμετρο 100 μέτρα. Απέχει περίπου 11 χλμ. Β.-ΒΑ. από την Καρδίτσα, 22 χλμ. Α. από το Μουζάκι (έδρα του δήμου) και 17 χλμ. ΝΑ. από τα Τρίκαλα ενώ δυτικά και δίπλα του περνά η ΕΟ Τρικάλων - Καρδίτσας. Η παλιά του ονομασία, από την Τουρκοκρατία, είναι Ριζάβα και έτσι αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Σιλάνων. Το 1919 με το ΦΕΚ 66Α - 22/03/1919 ορίστηκε έδρα της ομώνυμης νεοϊδρυθείσας κοινότητας και το 1928 με ΦΕΚ 81Α - 14/05/1928 μετονομάστηκε σε Ριζοβούνι. Σύμφωνα με το Πρόγραμμα «Καλλικράτης» αποτελεί την κοινότητα Ριζοβουνίου που υπάγεται στη δημοτική ενότητα Παμίσου του Δήμου Μουζακίου ενώ σύμφωνα με την απογραφή του 2011 απογράφησαν 350 κάτοικοι.

Οι απογραφές πληθυσμού μετά τον Β΄Παγκόσμιο Πόλεμο είναι:

Παραπομπές 

Χωριά του νομού Καρδίτσας
:Κατηγορία:Δήμος Μουζακίου
Άνω Κάρδαμος Ροδόπης

Ο Άνω Κάρδαμος είναι ημιορεινό χωριό της Θράκης στην Περιφερειακή Ενότητα Ροδόπης.

Γεωγραφία - Ιστορία

Ο Άνω Κάρδαμος (τουρκικά: Γκερντεμε) βρίσκεται στα όρια της Ελλάδας με την Βουλγαρία, σε απόσταση 35 χλμ. Β. από τη Φιλλύρα (έδρα του δήμου) και 42 χλμ. ΒΑ. από την Κομοτηνή. Είναι χτισμένο στις πλαγιές των Ορέων Βυρσίνης, που αποτελούν μέρος της Ανατολικής Ροδόπης, σε υψόμετρο 473 μέτρα, νοτιοανατολικά του βουνού Πολεμιστής (υψόμετρο 956 μ.). Δίπλα του περνά ο ομώνυμος χείμαρρος ενώ νοτιοανατολικά σε χαμηλότερο υψόμετρο είναι ο Κάρδαμος, του οποίου θεωρείται από παλιά συνοικισμός. Πολιτισμικά, όπως και όλα της Οργάνης, ανήκει στα Πομακοχώρια της Ροδόπης ενώ γεωγραφικά στην περιοχή "Νυμφαία". Από το χωριό, βορειοδυτικά, ξεκινά πεζοπορικό μονοπάτι, μήκους περίπου 3 χλμ. προς το ύψωμα Πολεμιστής και την πυραμίδα 79 των ελληνοβουλγαρικών συνόρων, που έχει θέα τα χωριά και τοπία της βουλγαρικής Ροδόπης. Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική κοινότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 52 κατοίκους.

Πληθυσμός

Εξωτερικοί σύνδεσμοι 
 Πομακοχώρια Ροδόπης μια ζωντανή παράδοση από τον ιστότοπο http://sofissecrets1.blogspot.com/
Αρχιτεκτονικός θησαυρός στα ορεινά της Ροδόπης! από τον ιστότοπο http://www.matrix24.gr/

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ) 

Χωριά του νομού Ροδόπης
Ανω Καρδαμος
Δήμος Αρριανών
Άνω Καμπή Ροδόπης

Η Άνω Καμπή είναι μικρό ορεινό χωριό της Θράκης στην Περιφερειακή Ενότητα Ροδόπης.

Γεωγραφία - Ιστορία 
Η Άνω Καμπή βρίσκεται προς τα σύνορα της Ελλάδας με την Βουλγαρία και τα όρια του πρώην νομού με την Περιφερειακή Ενότητα Έβρου. Είναι χτισμένη στις πλαγιές του όρους Σάπκα σε υψόμετρο 680 μέτρα ενώ βόρεια και δυτικά περνάει ο χείμαρρος Αρχοντικό. Το χωριό απέχει 62 χλμ. (οδηγικά) ΒΑ. από τη Φιλλύρα (έδρα του δήμου) και 10 χλμ. από τον Κέχρο ενώ πολιτισμικά, όπως και όλα του Κέχρου, ανήκει στα Πομακοχώρια της Ροδόπης. Θεωρείται ένα από τα παλαιότερα χωριά της περιοχής και οι κάτοικοί του, που είναι Μπεκτασήδες μουσουλμάνοι ασχολούνται κυρίως με την κτηνοτροφία ενώ κάθε χρόνο συνεχίζουν την παράδοση της θυσίας (κουρμπάνι) του Αλή Μπαμπά.

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Κέχρου. Σύμφωνα με το Πρόγραμμα «Καλλικράτης» ανήκει στη τοπική κοινότητα Κέχρου που υπάγεται στη δημοτική κοινότητα Κέχρου του Δήμου Αρριανών και σύμφωνα με την απογραφή του 2011 έχει ως πληθυσμό 23 κατοίκους.

Πληθυσμός

Εξωτερικοί σύνδεσμοι 
 Το κουρμπάνι του Αγίου Αθανασίου από τον ιστότοπο https://kastropolites.com/

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1964 (ΠΛ)  

Χωριά του νομού Ροδόπης
Ανω Καμπη
Δήμος Αρριανών
Έτερος εγώ (τηλεοπτική σειρά)

Το Έτερος Εγώ είναι ελληνική δραματική τηλεοπτική σειρά θρίλερ και μυστηρίου της Cosmote TV παραγωγής 2019-2020, που βασίζεται στην ομώνυμη ελληνική ταινία του 2016

Ο πρώτος κύκλος της σειράς, που έκανε πρεμιέρα στις  8 Ιουλίου 2019, φέρει τον τίτλο Έτερος Εγώ: Χαμένες Ψυχές", ενώ ο δεύτερος, που έκανε πρεμιέρα στις 11 Δεκεμβρίου 2020, φέρει τον τίτλο "Έτερος Εγώ: Κάθαρσις". Η σειρά έχει πάρει το πράσινο φως για τρίτο κύκλο με τίτλο "Έτερος Εγώ: Νέμεσις" με τα γυρίσματα να έχουν ολοκληρωθεί. Τόσο ο πρώτος, όσο και ο δεύτερος κύκλος συνδέονται στενά με την ταινία στην οποία βασίζεται η σειρά.

Υπόθεση 
Η σειρά ακολουθεί τις έρευνες του καθηγητή εγκληματολογίας Δημήτρη Λαΐνη σε συνεργασία με την αστυνομία και τη δημοσιογράφο Χριστίνα Στέργιου, καθώς και με κοντινά τους πρόσωπα. 

Οι Αστυνομικές Αρχές έρχονται αντιμέτωποι με έναν δολοφόνο κατά συρροή και αφού ο δράστης έχει εμπλέξει τον εγκληματολόγο Δημήτρη Λαΐνη στην υπόθεση, οι Αστυνομικές Αρχές τον βάζουν στην υπόθεση έτσι ώστε να τους βοηθήσει. Εκείνος ανακαλύπτει ότι κάποια εγκλήματα συνδέονται μεταξύ τους, οπότε και ανακάλυψε ότι πρόκειται για δολοφόνο κατά συρροή, και ότι ο δολοφόνος ακολουθει τους μύθους του Θησέα. Εν συνεχεία, οι Αστυνομικές Αρχές μαζί με τον Λαΐνη και όλους όσους βοηθούν στην υπόθεση, κάνουν έρευνες, συλλέγουν πληροφορίες και προσπαθούν με πολλούς τρόπους να φτάσουν στον δράστη.

Λίγο καιρό μετά, οι Αστυνομικές Αρχές έρχονται αντιμέτωποι με δολοφονίες που συνδέονται μεταξύ τους και αφορούν φοιτήτριες. Ο Δημήτρης Λαΐνης καλείται ξανά να βοηθήσει στην υπόθεση, καθώς και η δημοσιογράφος. Παράλληλα, εμφανίζεται μία συμμορία, η οποία προκαλεί το ενδιαφέρον την αστυνομίας.

Επισκόπηση σειράς

Επαναπροβολή
Ο πρώτος κύκλος της σειράς, Έτερος Εγώ: "Χαμένες Ψυχές" προβλήθηκε σε επανάληψη και από το ελληνικό τηλεοπτικό κανάλι πανελλήνιας εμβέλειας Star Channel από τις 24 έως τις 27 Φεβρουαρίου 2020 με διπλά επεισόδια καθημερινά. Επαναπροβλήθηκε για δεύτερη φορά, σε επανάληψη, από τον ίδιο σταθμό, από τις 31 Αυγούστου έως τις 3 Σεπτεμβρίου του ίδιου έτους, και πάλι με διπλά επεισόδια. 

Ο δεύτερος κύκλος της σειράς, Έτερος Εγώ: "Κάθαρσις", άρχισε να προβάλλεται και αυτός από το Star Channel από τις 15 Σεπτεμβρίου 2021, με διπλά επεισόδια κάθε Τετάρτη. Η επαναπροβολή της για δεύτερη φορά, από τον ίδιο σταθμό, έγινε από τις 3 έως τις 25 Μαΐου 2022, και πάλι με διπλά επεισόδια.

Παραπομπές 

Τηλεοπτικές σειρές COSMOTE TV
Ελληνικές τηλεοπτικές σειρές
Ελληνικές δραματικές τηλεοπτικές σειρές
Ελληνικές αστυνομικές τηλεοπτικές σειρές
Άνω Δροσινή Ροδόπης

Η Άνω Δροσινή είναι ημιορεινό χωριό της Θράκης στην Περιφερειακή Ενότητα Ροδόπης.

Γεωγραφία - Ιστορία 
Η Άνω Δροσινή βρίσκεται στις νότιες πλαγιές της οροσειράς της Ανατολικής Ροδόπης σε υψόμετρο 320 μέτρα, στις ανατολικές όχθες του χείμαρρου Μακροπόταμου που είναι παραπόταμος του Λίσσου και γεωγραφικά ανήκει στα χωριά της περιοχής «Νυμφαία». Απέχει 23 χλμ. Α.-ΒΑ. από την Κομοτηνή και 17 χλμ. Β.-ΒΔ. από τη Φιλλύρα (έδρα του δήμου). Οι μουσουλμάνοι κάτοικοί του ασχολούνται με τη γεωργία και την κτηνοτροφία. Η παλιά ονομασία του χωριού είναι Ούν Βιράν ενώ αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 ως Άνω Δροσινή να προσαρτάται στην τότε κοινότητα Γρατινής. Σύμφωνα με το Πρόγραμμα «Καλλικράτης» αποτελεί την τοπική κοινότητα Άνω Δροσινής που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2011 έχει ως πληθυσμό 106 κατοίκους. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 9,443 χμ² (2011).

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Ροδόπης
Δήμος Αρριανών
Shazam! (ταινία)

Το Shazam! είναι μια αμερικανική υπερηρωική ταινία παραγωγής του 2019 που βασίζεται στον ομώνυμο χαρακτήρα της DC Comics. Γυρίστηκε από την New Line Cinema, διανεμήθηκε από την Warner Bros. Pictures και είναι η έβδομη δόση του Εκτεταμένου Σύμπαντος της DC (DCEU). Σκηνοθετήθηκε από τον Ντείβιντ Σάντμπεργκ, σε σενάριο του Χένρι Γκείντεν και μια ιστορία των Χένρι Γκείντεν και Ντάρεν Λεμκ . Στην ταινία πρωταγωνιστούν οι Ζακάρι Λεβί, Μαρκ Στρονγκ, Άσερ Είντζελ, Τζακ Ντύλιαν Γκρείζερ και Τζιμόν Ουνσού. Η πλοκή ακολουθεί τον έφηβο Μπίλι Μπάτσον καθώς επιλέγεται από τον αρχαίο μάγο Shazam να είναι ο νέος πρωταθλητής του λέγοντας το όνομα "Shazam", επιτρέποντάς του να μετατραπεί σε έναν ενήλικο υπερήρωα με διάφορες υπερδυνάμεις. Ο Μπίλι και ο θετός αδερφός του Φρέντι Φρίμαν πρέπει να ανακαλύψουν τις νέες δυνάμεις του Μπίλι για να σταματήσουν τον κακό Δρ Θάιντσο Σίβανα και τις Επτά Θανατηφόρους Αμαρτίες .

Η ανάπτυξη μιας ταινίας ζωντανής δράσης Shazam! ξεκίνησε στη  New Line Cinema στις αρχές της δεκαετίας του 2000, αλλά καθυστέρησε για πολλά χρόνια. Η ταινία τέθηκε σε προ-παραγωγή το 2009 με τον Πίτερ Σίγκαλ ως σκηνοθέτη, τον Τζον Όγκουστ ως συγγραφέα και τον Ντουέιν Τζόνσον να θεωρείται πρωταγωνιστής για τον ρόλο του κακού Black Adam , αλλά το έργο δεν έγινε τελικά. Ο Johnson ενήργησε ως εκτελεστικός παραγωγός στο Shazam!. Οι Γουίλιαμ Γκόλντμαν, Άλεκ Σοκόλοου, Τζοέλ Κόεν, Μπίλι Μπερτς και Τζεοφ Τζονς, μεταξύ άλλων, προσεγγίστηκαν στο πρότζεκτ  ως συγγραφείς σε διάφορα σημεία της παραγωγής. Η ταινία ανακοινώθηκε επίσημα το 2014, με τον Τζόνσον να είναι πρωταγωνιστής ή ως Shazam ή ως Black Adam. Τον Ιανουάριο του 2017, επιλέχθηκε για να πρωταγωνιστήσει σε μια ενός σόλο ταινία με τον Black Adam. Ο Σάντμπεργκ επιλέχθηκε για να σκηνοθετήσει το Shazam! τον Φεβρουάριο του 2017 και ο Levi επιλέχθηκε τον Οκτώβριο, με τον Angel να επιλέγεται τον επόμενο μήνα. Τα κύρια γυρίσματα ξεκίνησαν στο Τορόντο στις 29 Ιανουαρίου 2018, με το μεγαλύτερο μέρος της ταινίας να γυρίζεται στα Pinewood Toronto Studios και ολοκληρώθηκε στις 11 Μαΐου 2018.

Το Shazam! κυκλοφόρησε στις Ηνωμένες Πολιτείες από την Warner Bros. Pictures σε RealD 3D, σε Dolby Κινηματογράφους, σε IMAX , σε 4DX και σε ScreenX στις 5 Απριλίου, 2019. Η ταινία ήταν μια επιτυχία στο box office, αποφέροντας συνολικά σε όλο τον κόσμο 366 εκατομμύρια $. Έλαβε θετικά σχόλια από κριτικούς, με επαίνους για την κατεύθυνση του Sandberg και τις ερμηνείες των Levi, Grazer και Angel, καθώς και γενικά τον ελαφρύ τόνο και την αίσθηση της διασκέδασης.  Μια συνέχεια με τίτλο Shazam! Η Οργή των Θεών, έχει προγραμματιστεί να κυκλοφορήσει στις 17 Μαρτίου του 2023.

Παραπομπές

Εξωτερικοί σύνδεσμοι
 
 Επίσημη ιστοσελίδα
 Shazam! στο IMDb

Αμερικανικές ταινίες
Ταινίες του 2019
Ταινίες παραγωγής Warner Bros.
Αμερικανικές κωμικές ταινίες δράσης
Αμερικανικές ταινίες δράσης - επιστημονικής φαντασίας
Περιπέτεια επιστημονικής φαντασίας (ταινίες)
Ταινίες βασισμένες σε κόμικς της DC
Ταινίες του Εκτεταμένου Σύμπαντος της DC
Ταινίες γυρισμένες στη Φιλαδέλφεια
Αμερικανικές εφηβικές κωμικές ταινίες
Κάτω Δροσινή Ροδόπης

Η Κάτω Δροσινή είναι ημιορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται σε απόσταση 31 χλμ. ΒΑ. από την Κομοτηνή και 41 χλμ. B.-ΒΔ. από τα Αρριανά (έδρα του δήμου) μέσω Φιλλύρας. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Γρατινής. Σύμφωνα με το Πρόγραμμα «Καλλικράτης» αποτελεί την τοπική κοινότητα Κάτω Δροσινής που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την απογραφή του 2011 έχει ως πληθυσμό 66 κατοίκους.

Παραπομπές 

Χωριά του νομού Ροδόπης
Δήμος Αρριανών
Κάτω Βυρσίνη Ροδόπης

Η Κάτω Βυρσίνη είναι ορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται προς τα σύνορα της Ελλάδας με τη Βουλγαρία Είναι κτισμένο στις νότιες πλευρές του όρους Ακρίτας σε υψόμετρο 685 μέτρα,  σε απόσταση 36 χλμ. Α.-ΒΑ. από την Κομοτηνή και 14 χλμ. Β.-ΒΑ. από την Φιλλύρα (έδρα του δήμου). Πολιτισμικά, όπως και όλα της Οργάνης, ανήκει στα Πομακοχώρια της Ροδόπης  και στην περιοχή του τέλη Αυγούστου γίνεται το μπεκτασίδικο πανηγύρι με κουρμπάνι του Αλάν Τεπέ. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 77 κατοίκους.

Εξωτερικοί σύνδεσμοι 

 Το τελευταίο Πομακικό πανηγύρι του Αλάνατ (Αλάν Τεπέ) 21-23 Αυγούστου 1998 από τον ιστότοπο http://zagalisa.gr/

Παραπομπές 

Κάτω Βυρσίνη
Χωριά του νομού Ροδόπης
Δήμος Αρριανών
Ζαν-Μαρί Πουαρέ

Ο Ζαν-Μαρί Πουαρέ (γαλλικά: Jean-Marie Poiré, γεννήθηκε στις 10 Ιουλίου 1945) είναι Γάλλος σκηνοθέτης, σεναριογράφος, παραγωγός και ηθοποιός. Είναι γιος του παραγωγού Αλέν Πουαρέ.

Στην αρχή της καριέρας του, δούλεψε ως φωτογράφος και τραγουδιστής στο συγκρότημα The Frenchies, πριν στραφεί στη συγγραφή σεναρίων και στη σκηνοθεσία ταινιών.

Αρχικά έγινε γνωστός χάρη στην επιτυχία του με τις ταινίες Le père Noël est une ordure (1982) ή ο Παππούς κάνει αντίσταση ( Papy fait de la résistance, 1983) και στη συνέχεια άρχισε μια μακρά συνεργασία με τον Κριστιάν Κλαβιέ, με μεγάλες επιτυχίες όπως Οι Επισκέπτες το 1993 και Φύλακες άγγελοι (Les Anges gardiens) το 1995.

Ξεχωρίζει χάρη στο στυλ σκηνοθεσίας του: πολύ γρήγορες σκηνές και εναλλαγές με μερικές φορές πάνω από 1.000 λήψεις ανά ταινία.

Φιλμογραφία

Σκηνοθεσία 
 Les petits câlins (1978)
 Retour en force (1980)
 Les Hommes préfèrent les grosses (Οι άνδρες προτιμούν τις χοντρές) (1981)
 Le Père Noël est une ordure (1982)
 Papy fait de la résistance (ο Παππούς κάνει αντίσταση)(1983)
 Twist again à Moscou (1986)
 Mes meilleurs copains (1989)
 L'Opération Corned-Beef (1991)
 Les Visiteurs (Οι Επισκέπτες) (1993)
 Les Anges gardiens (Φύλακες άγγελοι) (1995)
 Les Visiteurs II: Les Couloirs du temps (Οι Επισκέπτες 2) (1998)
 Les Visiteurs en Amérique ή Just Visiting (Οι Περαστικοί ) (2001)
 Ma femme... s'appelle Maurice (2002)
 Les Visiteurs : La Révolution (Πάμε για Επανάσταση;) (2016)

Παραπομπές 

Γάλλοι κινηματογραφιστές
Γάλλοι σκηνοθέτες κινηματογράφου
Γάλλοι σεναριογράφοι
Φιλιαδώνα Φθιώτιδας

Η Φιλιαδώνα είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

Γεωγραφία - Ιστορία 
Η Φιλιαδώνα βρίσκεται στα βόρεια όρια με την Περιφερειακή Ενότητα Λάρισας σε απόσταση 21 χλμ. ΝΑ. από τον Δομοκό (έδρα του δήμου), 35 χλμ. Β.-ΒΑ. από την Λαμία (μέσω Νέου Παλαμά) και 50 χλμ. Ν.-ΝΑ. από τα Φάρσαλα (μέσω Ναθράκι). Είναι κτισμένη στις βορειοανατολικές πλαγιές της Όθρυος και στο λεκανοπέδιο της Μελιταίας σε υψόμετρο 510 μέτρα. Νοτιοδυτικά είναι η Μελιταία, νοτιοανατολικά το Νεοχώρι και βορειοανατολικά η Ανάβρα Λάρισας. Το χωριό αναφέρεται από την περίοδο της τουρκοκρατίας με την παλιά ονομασία Χιλιαδού ενώ η τελευταία οφείλεται στην αρχαία πόλη Φυλιαδώνα που υπήρχε στην περιοχή. Στις 19 Φεβρουαρίου 1854 έγινε μάχη μεταξύ των ελληνικών τμημάτων των οπλαρχηγών Θ. Δυοβουνιώτη, Ι. Καραχάλιου και Π. Διστομίτη εναντίον τουρκαλβανικής φρουράς και Τούρκων στρατιωτών που υποχώρησαν προς τα Φάρσαλα. Ενοριακός ναός του χωριού είναι η εκκλησία του Αγίου Γεωργίου Κυψέλης που θεωρείται αξιοθέατό του (κυρίως για το καμπαναριό) καθώς και ο  παραδοσιακός νερόμυλός του.

Διοικητικά 
Αναφέρεται επίσημα, μετά την απελευθέρωση, το 1883 ως Χιλιαδού στο ΦΕΚ 126Α - 02/04/1883 να προσαρτάται στον τότε δήμο Μελιταίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1915 με το ΦΕΚ 89Α - 04/03/1915 μετονομάστηκε σε Φυλιαδών. Σύμφωνα με το πρόγραμμα Καλλικράτης αποτελεί την τοπική κοινότητα Φυλιαδώνας που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 432 κατοίκους.

Εξωτερικοί σύνδεσμοι 

 Η Εκτέλεση των 10 στην Φιλιαδώνα Δομοκού από τον ιστότοπο http://www.neomonastiri.gr/

Παραπομπές 

Δήμος Δομοκού
Χωριά του νομού Φθιώτιδας
Προεφηβεία

Προεφηβεία (αγγλ. preadolescence) είναι η ηλικιακή περίοδος κατά την οποία το άτομο οδηγείται σταδιακά από την παιδική ηλικία στην εφηβική. Αν και κάθε άνθρωπος είναι διαφορετικός, συνήθως η προεφηβεία ξεκινάει στα 10 έτη και η λήξη της σηματοδοτείται με την είσοδο του ατόμου στην εφηβεία (13 έτη).

Ενδεικτικά ηλικιακά στάδια:

(αντιστοιχούν στον μέσο όρο των ανθρώπων και μεταβάλλονται συχνά)

 Βρεφική ηλικία (1 έτους)

 Νηπιακή ηλικία (2-3 ετών)
 Προσχολική ηλικία (3-5 ετών)
Σχολική ηλικία (πρωτοβάθμια εκπαίδευση) (6-12 ετών)
Προεφηβεία (10-12 έτη)
 Σχολική ηλικία (δευτεροβάθμια εκπαίδευση) (13-18 έτη)
 Εφηβεία (13-18 έτη)
 Ενηλικίωση (>18 έτη)

Ψυχολογία προεφήβων 
Τα άτομα που διανύουν την περίοδο της προεφηβείας έχουν μια διαφορετική εικόνα του κόσμου από τα μικρότερα παιδιά. Συνήθως, βλέπουν τη ζωή από μια πιο ρεαλιστική και ώριμη οπτική γωνία και ενεργούν, πλέον, με βάση τη λογική. Η συγγραφέας Μάβις Κλάιν στο βιβλίο της "Ok parenting" χαρακτηρίζει την προεφηβεία ως: «το πιο λογικό στάδιο ανάπτυξης ... το παιδί είναι πολύ λιγότερο συναισθηματικό πλέον». Επιπλέον, διαθέτει μεγαλύτερη αντίληψη των πράξεών του, και συχνά συλλογίζεται το μέλλον του από μια λιγότερο εξιδανικευμένη και πιο λογικευμένη οπτική γωνία. Αυτό μπορεί να περιλαμβάνει πιο ρεαλιστικές προσδοκίες εργασίας. Λόγου χάριν: "Θέλω να γίνω μηχανικός όταν μεγαλώσω", σε αντίθεση με το "Θέλω να γίνω μάγος".  

Τα παιδιά προεφηβικής ηλικίας μπορούν να δουν τις ανθρώπινες σχέσεις με διαφορετικό τρόπο (π.χ. μπορούν πιο εύκολα να διακρίνουν μια ανήθικη ανθρώπινη πράξη). Παράλληλα, μπορεί να αρχίσουν να έρχονται σε επαφή με την πραγματική τους "ταυτότητα", και να έχουν αυξημένο το αίσθημα της ανεξαρτησίας. Πολλοί προέφηβοι συχνά θα αρχίσουν να αμφισβητούν τις οικογενειακές τους αξίες ζωή και  επίσης να αρχίσουν να σχηματίζουν απόψεις πάνω σε θέματα όπως η πολιτική , η θρησκεία , η σεξουαλικότητα και οι ρόλοι των φύλων.

Φιλία στην προεφηβεία 
Στην προεφηβεία αρχίζουμε να παρατηρούμε αλλαγές στις φιλίες των ατόμων. Σε αυτή την ηλικία οι φιλικές σχέσεις είναι, συνήθως, μεταξύ ατόμων του ίδιου φύλου. Τα παιδιά αυτής της ηλικίας αρχίζουν να καλλιεργούν την συναισθηματική τους νοημοσύνη και είναι ευαίσθητα με τα συναισθήματα των στενών τους φίλων.  Αυτό το νέο είδος φιλίας αντικατοπτρίζει την αναδυόμενη ανάγκη των προεφήβων για διαπροσωπική επαφή με συνομιλήκους. Μελέτες έχουν επιβεβαιώσει οτι στην προεφηβική ηλικία οι φίλοι είναι πρόθυμοι να αποκαλύψουν και να συγκρίνουν τις προσωπικές τους απόψεις και τα βιώματά τους με εμπιστευτικότητα.

Μέσα Μαζικής Ενημέρωσης και προέφηβοι 
Οι προέφηβοι εκτείθενται περισσότερο στην "ποπ κουλτούρα" από τα μικρότερα παιδιά και έχουν ενδιαφέροντα με βάση τις τάσεις του Διαδικτύου, τις τηλεοπτικές εκπομπές και τις ταινίες (όχι μόνο κινούμενα σχέδια), τη μόδα, την τεχνολογία, τη μουσική και τα κοινωνικά μέσα. Οι προέφηβοι προτιμούν γενικά συγκεκριμένες μάρκες επώνυμων ειδών, μια τάση η οποία πηγάζει από την ανάγκη τους να ανήκουν σε ένα κοινωνικό σύνολο, αν και η επιθυμία τους δεν είναι τόσο ισχυρή όσο αυτή των εφήβων.

Πηγές 

Ανθρώπινη ανάπτυξη
Ξηροκάμπι Αρκαδίας

Το Ξηροκάμπι είναι μικρός ορεινός οικισμός στην Πελοπόννησο και την Περιφερειακή Ενότητα Αρκαδίας.

Γεωγραφία - Αξιοθέατα 
Το Ξηροκάμπι βρίσκεται στην Βόρεια Κυνουρία, σε απόσταση 24 χλμ. ΝΔ. από το Άστρος (έδρα του δήμου) και 45 χλμ. ΝΑ. από την Τρίπολη. Είναι κτισμένο στον Πάρνωνα σε υψόμετρο 880 μέτρα, στους βόρειους πρόποδες της κορυφής Μεγάλη Τούρλα (1.935 μ.) ενώ μέσα από τον οικισμό περνάει η επαρχιακή οδός Τρίπολης - Παράλιου Άστρους. Βορειοανατολικά είναι ο Άγιος Ιωάννης και νοτιοδυτικά ο Άγιος Πέτρος ενώ ανάμεσά τους είναι η Μονή Μαλεβής. Νοτιοανατολικά του χωριού, επάνω σε οχυρωμένο λόφο με ωραία θέα προς ένα μεγάλο τμήμα της ανατολικής Πελοποννήσου, βρίσκεται το Κάστρο της Ωριάς ή Εστελλας (Estella) το οποίο αναφέρεται στο Χρονικό του Μορέως. Πρόκειται για ένα φρούριο της φραγκοκρατίας που πιθανολογείται να κατασκευάστηκε τέλη 13ου με αρχές 14ου αιώνα και ανήκε στο μεσαιωνικό δρούγγο του Δραγαλέβου ο οποίος καταλάμβανε την ευρύτερη περιοχή γύρω από το Άστρος. Από τους πρόποδες του λόφου του κάστρου ξεκινά το φαράγγι Λεπίδας με τους δύο καταρράκτες του που συνεχίζοντας σχηματίζουν το χείμαρρο Σπηλιάκια και περνά δίπλα από τον Πλάτανο.

Διοικητικά 
Ως ξεχωριστός οικισμός αναφέρεται επίσημα για πρώτη φορά από το 2001 να απογράφεται στο τότε Τοπικό Διαμέρισμα Αγίου Πέτρου του δήμου Βόρειας Κυνουρίας. Σύμφωνα με το σχέδιο Καλλικράτης μαζί με τον Άγιο Πέτρο και τη Μονή Μαλεβής αποτελούν την τοπική κοινότητα Αγίου Πέτρου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει ως πληθυσμό 28 κατοίκους.

Εξωτερικοί σύνδεσμοι 
 Καταρράκτες Λεπίδας, Πάρνωνας, Αρκαδία στο https://www.youtube.com/

Παραπομπές 

Χωριά του νομού Αρκαδίας
Δήμος Βόρειας Κυνουρίας
Μετανάστευση, Πρόσφυγες και Ιθαγένεια Καναδά

Μετανάστευση, Πρόσφυγες και Ιθαγένεια Καναδά (αγγλικά: Immigration, Refugees and Citizenship Canada, IRCC· γαλλικά: Immigration, Réfugiés et Citoyenneté Canada) είναι το υπουργείο της κυβέρνησης του Καναδά που είναι υπεύθυνο για θέματα που αφορούν τη μετανάστευση στον Καναδά, τους πρόσφυγες και την καναδική ιθαγένεια. Το υπουργείο ιδρύθηκε το 1994 μετά από αναδιοργάνωση εντός της κυβέρνησης και μετονομάστηκε στην τωρινή του ονομασία (όντας προηγουμένως γνωστό ως Υπουργείο Ιθαγένειας και Μετανάστευσης Καναδά) με την ορκωμοσία του 29ου Υπουργείου το 2015.

Παραπομπές

Μετανάστευση στον Καναδά
Έλλιοτ Λέικ

Το Έλλιοτ Λέικ (αγγλικά: Elliot Lake) είναι πόλη στο Διαμέρισμα Αλγκόμα του Οντάριο στον Καναδά. Βρίσκεται βόρεια της Λίμνης Χιούρον, μεσοστρατίς μεταξύ των πόλεων Σάντμπερι και Σου Σέιντ Μαρί στην περιοχή του Βόρειου Οντάριο. Κάποτε δώθηκε στο Έλλιοτ Λέικ η προσωνυμία «παγκόσμια πρωτεύουσα ουρανίου», από τότε διαφοροποιήθηκε σε έναν κόμβο για τη συγκομιδή δασών, την εξειδίκευση στην αποκατάσταση ορυχείων, την εξαγωγή γυάλινων βραβείων και τηλεσκοπικού εξοπλισμού για εξόρυξη. Το Έλλιοτ Λέικ είναι πλέον γνωστό ως τοποθεσία για οικονομικά προσιτή συνταξιοδότηση, παραθαλάσσιες εξοχικές κατοικίες και ως προορισμός τεσσάρων εποχών.

Παραπομπές

Πόλεις του Καναδά
Πέμπροκ (Οντάριο)

Το Πέμπροκ (αγγλικά: Pembroke) είναι πόλη στην καναδική επαρχία του Οντάριο στη συμβολή του Ποταμού Μάσκρατ και του Ποταμού Οττάβα στην κοιλάδα της Οττάβα. Το Πέμπροκ είναι η τοποθεσία της διοικητικής έδρας της κομητείας Ρένφριου, αν και η ίδια η πόλη είναι πολιτικά ανεξάρτητη. Βρίσκεται 145 χιλιόμετρα βορειοδυτικά της Οττάβα.

Βάσει της Καναδικής Απογραφής του 2016, η πόλη έχει πληθυσμό 13.882 κατοίκους.

Παραπομπές

Πόλεις του Οντάριο
Θέσσαλον

Το Θέσσαλον (αγγλικά: Thessalon) είναι κωμόπολη στην καναδική επαρχία του Οντάριο, η οποία βρίσκεται στη διασταύρωση της εθνικής οδού 17 και της εθνικής οδού 129 στη βόρεια όχθη της Λίμνης Χιούρον. Περιβάλλεται από τον δήμο Χιούρον Σορς και είναι μέρος του Διαμερίσματος Αλγκόμα. Οι κύριες βιομηχανίες είναι η ξυλεία και ο τουρισμός. Η κωμόπολη αποτελεί δημοφιλή κοινότητα συνταξιοδότησης. Είναι η διοικητική έδρα των Πρώτων Εθνών του Θέσσαλον και των Πρώτων Εθνών των Οτζίμπουε με καταφύγιο, το Θέσσαλον 12.

Παραπομπές

Πόλεις του Καναδά
Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν

Το Αρπακτικά Πτηνά: Και η Φαντασμαγορική Χειραφέτηση της Χάρλεϊ Κουίν (αγγλικά:Birds of Prey (and the Fantabulous Emancipation of One Harley Quinn)) είναι μια κινηματογραφική αμερικανική υπερηρωική ταινία βασισμένη στην ομάδα Birds of Prey της DC Comics.Διανεμήθη από την Warner Bros. Pictures , είναι η όγδοη ταινία του Εκτεταμένου Σύμπαντος της DC(DCEU) και είναι ένα spin-off / sequel της Ομάδας Αυτοκτονίας (2016). Σκηνοθετήθηκε από την Cathy Yan και γράφτηκε από την Christina Hodson , και πρωταγωνιστούν οι Μάργκοτ Ρόμπι, Μαίρη Ελίζαμπεθ Γουίνστεντ, Ζερνί Σμόλετ-Μπελ, Ρόζι Πέρεζ, Κρις Μεσίνα, Έλλα Τζει Μπάσκο, Άλι Γουόνγκ και Γιούαν ΜακΓκρέγκορ. Η ταινία ακολουθεί την Χάρλεϊ Κουίν, η οποία αφού χώρισε με τον Τζόκερ , ενώνεται με τις Helena Bertinelli , Dinah Lance και Renee Montoya για να σώσουν όλες μαζί την Κασσάντρα Κείν από τον αρχηγό εγκλημάτων της Γκόθαμ Σίτι, τον Ρόμαν Σιόνις, σχηματίζοντας έτσι, με αυτόν τον τρόπο, την ομάδα Birds of Prey.

Η Μάργκοτ Ρόμπι, η οποία ήταν επίσης παραγωγός της ταινίας, προώθησε την ιδέα για τους Birds of Prey στην Warner Bros. το 2015. Η ταινία ανακοινώθηκε τον Μάιο του 2016, με την Hodson να προσλαμβάνεται για να γράψει το σενάριο τον Νοέμβριο, ενώ η Κάθι Γιαν επιλέχθηκε για να σκηνοθετήσει την ταινία τον Απρίλιο. 2018. Η πλειοψηφία των ηθοποιών και των υπόλοιπών συντελεστών παραγωγής της ταινίας επιβεβαιώθηκαν μέχρι τον Δεκέμβριο του 2018. Τα κύρια γυρίσματα διήρκεσαν από τον Ιανουάριο έως τον Απρίλιο του 2019 στο Downtown του Los Angeles ,σε τμήματα της Arts District, στο Λος Άντζελες και στα ηχοστάσια της Warner Bros. Studios στο Burbank της Καλιφόρνια. Πρόσθετα γυρίσματα πραγματοποιήθηκαν τον Σεπτέμβριο του 2019.

Το Birds of Prey είναι η πρώτη ταινία του DCEU και η δεύτερη παραγωγή DC Films που λαμβάνει την καταλληλότητα «R» από την Motion Picture Association of America , μετά το Joker (2019) Η ταινία έκανε την παγκόσμια πρεμιέρα του στην Πόλη του Μεξικού στις 25 Ιανουαρίου του 2020, ενώ θεατρικά κυκλοφόρησε στις Ηνωμένες Πολιτείες σε IMAX , Dolby Κινηματογράφος , ScreenX και 4DX στις 7 Φεβρουαρίου, 2020, και απέφερε 201 εκατομμύρια $ σε όλο τον κόσμο, καθιστώντας την το δέκατο υψηλ τατης ακαθάριστη ταινία του 2020, αλλά υπολείπεται του ευρέως αναφερόμενου οριακού σημείου των 250–300 εκατομμυρίων δολαρίων. Η ταινία έλαβε επί το πλείστον θετικά σχόλια από κριτικούς για το οπτικό της στυλ, την σκηνοθεσία της Γιάν και την ερμηνεία της Ρόμπι, αλλά ασκήθηκε κριτική για το σενάριο της Κριστίνα Χόντσον.

Παραπομπές

Σημειώσεις

Εξωτερικοί Σύνδεσμοι
 Επίσημη ιστοσελίδα
 

Ταινίες του 2020
Αμερικανικές κωμικές ταινίες δράσης
Αμερικανικές ταινίες μαύρης κωμωδίας
Ταινίες βασισμένες σε κόμικς της DC
Ταινίες του Εκτεταμένου Σύμπαντος της DC
Ταινίες παραγωγής Warner Bros.
Ταινίες γυρισμένες στο Λος Άντζελες
Κόλπος του Αγίου Λαυρεντίου

Ο Κόλπος του Αγίου Λαυρεντίου (αγγλικά: Gulf of Saint Lawrence· γαλλικά: Golfe du Saint-Laurent) είναι η έξοδος των Μεγάλων Λιμνών της Βορείου Αμερικής μέσω του ποταμού Αγίου Λαυρεντίου στον Ατλαντικό Ωκεανό. Ο κόλπος είναι μια ημίκλειστη θάλασσα, που καλύπτει έκταση περίπου 226.000 τετραγωνικών χιλιομέτρων και περιέχει γύρω στα 34.500 κυβικά χιλιόμετρα νερού, με αποτέλεσμα ένα μέσο βάθος 152 μέτρων.

Ιστορία
Ο κόλπος έχει παράσχει ένα ιστορικά σημαντικό θαλάσσιο αλιευτικό πεδίο για διάφορους λαούς των Πρώτων Εθνών που έχουν ζήσει στις ακτές του για χιλιετίες και χρησιμοποιούσαν τα νερά του για μεταφορά.

Το πρώτο τεκμηριωμένο ταξίδι ενός Ευρωπαίου στα νερά του κόλπου ήταν από τον Γάλλο εξερευνητή Ζακ Καρτιέ το έτος 1534. Ο Καρτιέ ονόμασε τις όχθες του ποταμού Αγίου Λαυρεντίου «Η Χώρα του Καναδά», μετά από μια αυτόχθονη λέξη που σημαίνει «χωριό» ή «οικισμός», ονομάζοντας έτσι τη δεύτερη μεγαλύτερη χώρα στον κόσμο.

Την ίδια περίπου περίοδο, οι Βάσκοι έρχονταν συχνότερα στην περιοχή για κυνήγι φαλαινών και εμπόριο με τους λαούς των Πρώτων Εθνών των σύγχρονων καναδικών επαρχιών του Ατλαντικού και του Κεμπέκ. Άφησαν τα κατάλοιπα της παρουσίας τους σε πολλές τοποθεσίες της περιοχής—αποβάθρες, κλιβάνους, νεκροταφεία κ.λπ.

Παραπομπές

Κόλποι του Καναδά
Green Lantern (ταινία)

Το Green Lantern είναι μια αμερικανική κινηματογραφική υπερηρωική ταινία  του 2011 που βασίζεται στους ομώνυμους  χαρακτήρες της DC Comics. Στην ταινία πρωταγωνιστούν οι Ράιαν Ρέινολντς, Μπλέικ Λάιβλι, Μαρκ Στρονγκ, Πίτερ Σάρσγκαρντ, Άντζελα Μπάσετ και Τιμ Ρόμπινς, με τον Μάρτιν Κάμπελ να σκηνοθετεί και το σενάριο να το γράφουν ο  Γκρεγκ Μπερλάντι και οι συγγραφείς κόμικς Μαίκλ Γκριν και Μαρκ Γκουγκενχαίμ , το οποίο στη συνέχεια ξαναγράφηκε από τον Μαίκλ Γκολντενμπεργκ. Η ταινία αφηγείται την ιστορία του Hal Jordan, ενός δοκιμαστικού πιλότου, που επιλέγεται να γίνει το πρώτο ανθρώπινο μέλος της ομάδας των Green Lantern . Στον Χαλ δίνεται ένα δαχτυλίδι που του δίνει υπερδυνάμεις και μαζί με αυτό πρέπει να αντιμετωπίσει τον Parallax , ο οποίος απειλεί να διαταράξει την ισορροπία της δύναμης στο σύμπαν.

Η ταινία εισήλθε για πρώτη φορά την ανάπτυξη το 1997. Ωστόσο, δεν έγινε τίποτα έως ότου ο Γκρεγκ Μπερλάντι προσλήφθηκε να γράψει και να σκηνοθετήσει τον Οκτώβριο του 2007. Ο Μάρτιν Κάμπελ προσλήφθηκε τον Φεβρουάριο του 2009 αφού ο Μπερλάντι αναγκάστηκε να εγκαταλείψει τη θέση του σκηνοθέτη. Οι περισσότεροι από τους ηθοποιούς των σκηνών ζωντανής δράσης της ταινίας επιλέχθηκαν μεταξύ Ιουλίου 2009 και Φεβρουαρίου 2010, και τα γυρίσματα πραγματοποιήθηκαν από τον Μάρτιο έως τον Αύγουστο του 2010 στη Λουιζιάνα. Η ταινία μετατράπηκε σε 3D κατά το στάδιο της μετα-παραγωγής της.

Η ταινία κυκλοφόρησε στις 17 Ιουνίου 2011 και έλαβε γενικά αρνητικές κριτικές. Οι περισσότεροι επέκριναν την ταινία για το σενάριο, τον ασυνεπή τόνο, την επιλογή και την απεικόνιση των κακοποιών της και τη χρήση του CGI, ενώ ορισμένοι επαίνεσαν την ερμηνεία του Reynolds, αν και ο ίδιος αργότερα θα εξέφραζε τη δυσαρέσκειά του για την ταινία αυτήν. Η ταινία είχε χαμηλές επιδόσεις στο box office, με κέρδη 219 εκατομμύρια δολάρια έναντι προϋπολογισμού παραγωγής 200 εκατομμυρίων δολαρίων. Λόγω της αρνητικής κριτικής  απόδοσης της ταινίας και της απογοητευτικής παράστασης του box office, η Warner Bros. ακύρωσε τυχόν σχέδια για μια συνέχεια.

Παραπομπές

Εξωτερικοί Σύνδεσμοι
 Επίσημη ιστοσελίδα
 

Αμερικανικές ταινίες
Ταινίες του 2011
Ταινίες παραγωγής Warner Bros.
Αμερικανικές ταινίες δράσης - επιστημονικής φαντασίας
Ταινίες βασισμένες σε κόμικς της DC
Ταινίες συσχετιζόμενες με ορφανά
Ταινίες γυρισμένες στη Νέα Ορλεάνη
Αμερικανικές 3D ταινίες
Chevrolet Series LQ

Το Chevrolet Series AC ή LQ ήταν μια σειρά από επαγγελματικά οχήματα που κατασκευάστηκαν από την αμερικανική αυτοκινητοβιομηχανία Chevrolet (μέλος του αμερικανικού ομίλου της General Motors) από τον Δεκέμβριο του 1928 έως τον Ιούνιο του 1929.

Αναφορές 
 «1929 Chevrolet Series AC International» 

Series LQ
Επαγγελματικά αυτοκίνητα
Ο τυχοδιώκτης του Παρισιού

Ο Τυχοδιώκτης του Παρισιού (γαλλικός τίτλος: L'Empereur de Paris) είναι γαλλική ταινία εποχής σε σκηνοθεσία Ζαν-Φρανσουά Ρισέ, που κυκλοφόρησε το 2018.

Η ιστορία χρονολογεί τη ζωή και τις περιπέτειες του εγκληματία Φρανσουά Βιντόκ και το πέρασμά του από την παρανομία στην πάταξη της εγκληματικότητας, στο Παρίσι την εποχή της Πρώτης Αυτοκρατορίας.

Υπόθεση 
Το 1805, ο Φρανσουά Βιντόκ, ένας θρύλος του παρισινού υποκόσμου για τις πολλαπλές του αποδράσεις από φυλακές υψίστης ασφαλείας, συνελήφθη και φυλακίστηκε για άλλη μια φορά. Αποδρά και πάλι και εξαφανίζεται για χρόνια, θεωρούμενος νεκρός από τις αρχές, πριν επανεμφανιστεί στο Παρίσι ως έμπορος υφασμάτων με πλαστή ταυτότητα. Το παρελθόν του όμως τον κυνηγά και σύντομα αναγνωρίζεται από παλιούς συγκρατούμενούς του, που τον κατηγορούν ψευδώς για ένα έγκλημα που δεν διέπραξε. Συλλαμβάνεται από την αστυνομία και αρχίζει έναν μακρύ αγώνα για να αποδείξει την αθωότητά του και να σώσει τη ζωή του.  Συνάπτει συμφωνία με την αστυνομία να συλλάβει όλους τους κακοποιούς με αντάλλαγμα να του απονεμηθεί χάρη για την παλιά του απόδραση. Προσφέρει στην αστυνομία, «Ταξιαρχία Ασφαλείας» του Παρισιού, τις διασυνδέσεις του με τον υπόκοσμο και για να πετύχει τον σκοπό του, συνεργάζεται με μια μικρή ομάδα παράνομων και περιθωριοποιημένων ανθρώπων που ο ρόλος τους ήταν να διεισδύσουν στο οργανωμένο έγκλημα, να συλλάβουν τους κακοποιούς και να εξαλείψουν την εκτεταμένη ανομία. Λόγω των εξαιρετικών αποτελεσμάτων του, προκάλεσε την οργή των κλασικών αστυνομικών, μερικοί από τους οποίους σχετίζονταν με το έγκλημα, καθώς και του υπόκοσμου που τον επικήρυξε. Οι υπηρεσίες του αναγνωρίσθηκαν, και από παλαιός κρατούμενος, ο Βιντόκ έγινε αρχηγός της αστυνομίας του Παρισιού.

Η ταινία συνδυάζει την αστυνομική περιπέτεια με το ιστορικό πλαίσιο του μετα-επαναστατικού Παρισιού των αρχών του 19ου αιώνα, παρουσιάζοντας μια πιστή αναπαράσταση της εποχής. Με φόντο το ξεκαθάρισμα των εγκληματικών στοιχείων, οι ήρωες κινούνται στους πολυσύχναστους δρόμους και τις αγορές του Παρισιού, στα φτηνά πανδοχεία αλλά και στα πλούσια σαλόνια της πόλης. Οι ίντριγκες και το πολιτικό παρασκήνιο αναφέρονται στη διατάραξη των θεσμών που προκάλεσε η Γαλλική επανάσταση και στις δυσκολίες της σταθεροποίησης της  Αυτοκρατορίας του Ναπολέοντα.

Διανομή ρόλων 

 Βενσάν Κασέλ ως Φρανσουά Βιντόκ
 Πατρίκ Ντεσναί ως κύριος Ανρί
 Φρέγια Μαβόρ ως Ανέτ,
 Ντενί Μενοσέ ως Ντυμπιγιάρ
 Όλγκα Κιριλένκο ως βαρόνη Ροξάν ντε Ζιβερνί
 Ογκίστ Ντιλ, Ναταναέλ ντε Βαν
 Φαμπρίς Λουκινί ως υπουργός της Αστυνομίας Ζοζέφ Φουσέ
 Τζαίημς Τιερέ ως δούκας του Νεφσατώ

Παραπομπές 

Ταινίες του 2018
Γαλλικές ταινίες
Γαλλόφωνες ταινίες
Ταινίες γυρισμένες στο Παρίσι
Γαλλικές βιογραφικές ταινίες
Γιώργος Δεληζήσης

Ο Γιώργος Δεληζήσης (γεννημένος την 1 Δεκεμβρίου 1987 στη Γαλατινή) είναι Έλληνας ποδοσφαιριστής, ο οποίος αγωνίζεται στη θέση του κεντρικού αμυντικού (centre-back), και αγωνίζεται με την ομάδα του Άρη στο πρωτάθλημα της Α' Κατηγορίας.

Βιογραφία
Σε ηλικία δύο ετών έχασε την όραση στο δεξί του μάτι σε ένα ατύχημα μέσα στο σπίτι του. Αυτό δεν τον εμπόδισε να ασχοληθεί με το ποδόσφαιρο και στα εφηβικά του χρόνια να παίξει για την τοπική ομάδα.

Το 2007 υπέγραψε στην ομάδα του Εορδαϊκού, με την οποία αγωνίστηκε για τέσσερις σεζόν πραγματοποιώντας 103 εμφανίσεις. Συνέχισε στην Α.Ε. Ποντίων, η οποία τον Ιανουάριο του 2012 συγχωνεύθηκε με τον Ηρακλή, με αποτέλεσμα να ολοκληρώσει τη σεζόν 2011–12 στην ομάδα της Νίκης Βόλου.

Επόμενος σταθμός της καριέρας του υπήρξε ο Απόλλων Σμύρνης, όπου παρέμεινε για δύο σεζόν, κερδίζοντας την άνοδο στην Α' Κατηγορία το 2013, από την οποία υποβιβάστηκε την επόμενη χρονιά. Μετά από μία σεζόν στη Λάρισα το 2014–15 επέστρεψε στον Απόλλωνα ως το 2017 και το καλοκαίρι εκείνης της χρονιάς μεταγράφηκε στον Άρη.

Στους "κίτρινους" παραμένει για τέταρτη σεζόν, έχοντας κερδίσει την πρώτη του χρονιά την άνοδο στην πρώτη κατηγορία, ενώ τις επόμενες τέσσερις χρονιές ο Άρης κέρδισε το δικαίωμα συμμετοχής του στο Γιουρόπα Λιγκ.

Στις 15 Ιουνίου 2021 ανανέωσε με τον Άρη για ακόμα μία χρονιά, δηλαδή μέχρι το 2022.

Παραπομπές

Πηγές 

 Γιώργος Δεληζήσης – Soccerbase.Info

Έλληνες ποδοσφαιριστές
Ποδοσφαιριστές Εορδαϊκού
Ποδοσφαιριστές Νίκης Βόλου
Ποδοσφαιριστές Απόλλων Σμύρνης
Ποδοσφαιριστές Άρη Θεσσαλονίκης
Ποδοσφαιριστές Α.Ε. Λάρισας‎
Αμυντικοί ποδοσφαιριστές
Όρος Φαίργουεδερ

Το Όρος Φαίργουεδερ (αγγλικά: Fairweather Mountain ή Mount Fairweather), είναι το υψηλότερο βουνό στην καναδική επαρχία της Βρετανικής Κολομβίας, με υψόμετρο 4.671 μέτρων. Βρίσκεται 20 χλμ. ανατολικά του Ειρηνικού Ωκεανού στα σύνορα της Αλάσκας των Ηνωμένων Πολιτειών και της δυτικής Βρετανικής Κολομβίας του Καναδά. Το μεγαλύτερο μέρος του βουνού βρίσκεται στον Εθνικό Δρυμό και Καταφύγιο Γκλέισιερ Μπέι στην πόλη Γιάκουτατ της Αλάσκας (ΗΠΑ), αν και η κορυφή συνορεύει με το επαρχιακό πάρκο Τατσένσινι-Άλσεκ της Βρετανικής Κολομβίας του Καναδά.

Η πρώτη ανάβαση στο Φαίργουεδερ πραγματοποιήθηκε το 1931 από τον Άλλεν Καρπέ και τον Τέρρις Μουρ.

Παραπομπές

Βουνά του Καναδά
Βουνά των ΗΠΑ
Σοφοκλής Σεμερτζής

Ο Σοφοκλής Σεμερτζής είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης από το 1962 μέχρι το 1973.

Καριέρα
Ο Σεμερτζής ξεκίνησε την καριέρα του από την ομάδα της Χαλκηδόνας Θεσσαλονίκης και το 1962 υπέγραψε στον Άρη, όντας από τις βασικές επιλογές των προπονητών Ετόρε Τρεβιζάν και Μπέλα Πάλφι. Ο Άρης παρέμεινε στην πρώτη κατηγορία μετά από αγώνες μπαράζ, αλλά ο Σεμερτζής περιορίστηκε σε ρόλο αναπληρωματικού την επόμενη σεζόν, αφού πραγματοποίησε την στρατιωτική του θητεία.

Επέστρεψε σε θέση βασικού στον δεύτερο γύρο της σεζόν 1964-65, αγωνιζόμενος σε έντεκα παιχνίδια. Ο Άρης κέρδισε για δεύτερη συνεχή χρονιά την συμμετοχή σε ευρωπαϊκές διοργανώσεις και ο Σεμερτζής συμμετείχε στους δύο αγώνες με την Κολωνία, όπου οι "κίτρινοι" πέτυχαν την πρώτη τους ευρωπαϊκή νίκη στο Καυτατζόγλειο. Μέχρι αυτό το σημείο της καριέρας του έπαιζε σε θέση μέσου, αλλά μετά την επιβλητική του εμφάνιση απέναντι στον Γιώργο Κούδα στη νίκη του Άρη με 5-1 κατά του ΠΑΟΚ στις 27 Φεβρουαρίου 1966 καθιερώθηκε σε θέση κεντρικού αμυντικού, δίπλα στον Άγγελο Σπυρίδων.

Η μεγαλύτερη του επιτυχία με την ομάδα του Άρη ήλθε το 1970, όταν κατέκτησε το κύπελλο Ελλάδος. Οι "κίτρινοι απέκλεισαν κατά σειρά την Πάτρα, τον Παναθηναϊκό, την Καλλιθέα και τον Ολυμπιακό, πριν κερδίσουν με 1-0 τον ΠΑΟΚ στον τελικό.

Ο Σεμερτζής παρέμεινε στους "κίτρινους" ως το 1973, όταν ο προπονητής Μπράνκο Στάνκοβιτς αποφάσισε να τον αποδεσμεύσει στο πλαίσιο της ανανέωσης της ομάδας κατά τα μέσα της δεκαετίας του '70.

Στατιστικά

</div>

Παραπομπές

Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Sofoklis Semertzis - Player profile | Transfermarkt

Έλληνες ποδοσφαιριστές
Ποδοσφαιριστές Άρη Θεσσαλονίκης
Αμυντικοί ποδοσφαιριστές
Αρειανός Ανθρωποκυνηγός

Ο Αρειανός Ανθρωποκυνηγός (αγγλικά:Martian Manhunter),(πραγματικό όνομα: J'onn J'onzz) είναι ένας φανταστικός υπερήρωας που εμφανίζεται σε αμερικανικά κόμικς που εκδίδονται από την DC Comics . Δημιουργήθηκε από τον συγγραφέα Τζόζεφ Σάμακσον  και σχεδιάστηκε από τον καλλιτέχνη Τζοε Κέρτα, ο χαρακτήρας εμφανίστηκε για πρώτη φορά στην ιστορία "The Manhunter from Mars" στο Detective Comics # 225 τον Νοεμβρίου του 1955. Ο Αρειανός Ανθρωποκυνηγός είναι ένα από τα επτά ιδρυτικά μέλη της Λεγεώνα της Δικαιοσύνης της Αμερικής και είναι ένα από τα πιο ισχυρά όντα στο σύμπαν της DC.

Ο Αρειανός Ανθρωποκυνηγός έχει εμφανιστεί σε άλλα προϊόντα της DC Comics, όπως σε βιντεοπαιχνίδια , σε τηλεοπτικές σειρές ,σε ταινίες κινουμένων σχεδίων και σε εμπορεύματα, όπως φιγούρες δράσης και εμπορικές κάρτες.

Εξωτερικοί Σύνδεσμοι
 Αρειανός Ανθρωποκυνηγός στην ιστοσελίδα της DC Comics

Υπερήρωες της DC Comics
Αμερικανοί χαρακτήρες κόμικς
Κωνσταντίνα Γεωργαντά

Η Κωνσταντίνα Γεωργαντά (Δεσφίνα Φωκίδας, 13 Μαϊου 1988) είναι Ελληνίδα ηθοποιός, σκηνοθέτης, συγγραφέας, μουσικός και πολιτιστική ερευνήτρια..

Βιογραφικό 
Kατάγεται από την Δεσφίνα Φωκίδας και τον Βουτσαρά Ιωαννίνων. Σπούδασε κιθάρα στο Κυριακοπούλειο Ωδείο Ιτέας και είναι αυτοδίδακτη μουσικός στην φυσαρμόνικα, την φλογέρα και το ηπειρώτικο ντέφι. Σε ηλικία 18 ετών εγκαταστάθηκε στην Αθήνα και σπούδασε υποκριτική στην Ανώτερη Δραματική Σχολή Νέο Ελληνικό Θέατρο του Γιώργου Αρμένη. Στη συνέχεια παρακολούθησε μαθήματα αρχαίου θεάτρου στο Κέντρο Αρχαίου Δράματος Δεσμοί, Λαογραφία Πολιτισμό και Επικοινωνία στο ΕΚΠΑ και διαδικτυακά μαθήματα δημοσιογραφίας στο Michigan State University.

Μεταξύ άλλων έχει συνεργαστεί ως ηθοποιός με το ΔΗΠΕΘΕ Ιωαννίνων και με το Φεστιβάλ Δελφών Λάλων Ύδωρ , ως σκηνοθέτης και παραγωγός.

Από το 2018 είναι μέλος της Ένωσης Ελλήνων Λογοτεχνών.

Φιλμογραφία

Κινηματογράφος

Θέατρο 

 2016 Οδυσεβάχ της Ξένιας Καλογεροπούλου (ΔΗΠΕΘΕ ΙΩΑΝΝΙΝΩΝ)

Σκηνοθεσία - Έρευνα - Ενορχήστρωση 

 2018 Μικρασιατική κληρονομιά: Η μουσική του Γιάννη Παπαϊωάννου
 2019 Ο Καββαδίας Ταξιδεύει

Διακρίσεις 
Πρώτο βραβείο πρωτοεμφανιζόμενου θεατρικού συγγραφέα για το έργο «Μετά την Καταστροφή» από την Ένωση Ελλήνων Λογοτεχνών.

Παραπομπές 

 «Το ΔΗΠΕΘΕ Ιωαννίνων ανοίγει τα πανιά του με τον Οδυσσεβάχ» 
 «Με πλώρη τον Καββαδία». www.efsyn.gr
 «Φεστιβάλ Δελφών «Το Λάλον Ύδωρ» 2019». www.ert.gr
 «Ο Καββαδίας και η παράσταση μας ζητάνε το Γαλαξίδι"». www.fokidanews.gr
 «Ο Καββαδίας Ταξιδεύει» στο Φεστιβάλ Δελφών».www.star.gr
 «Η Κωνσταντίνα Γεωργαντά, ηθοποιός, θεατρική συγγραφέας και σεναριογράφος μάς μιλά για τα πάντα».www.bonsaistories.gr
 «http://ellineslogotexnes.gr/?cat=28».www.ellineslogotexnes.gr

Έλληνες ηθοποιοί κινηματογράφου
Έλληνες παραγωγοί
Έλληνες μουσικοί
Έλληνες σκηνοθέτες
Μαύρο Καναρίνι

Το Μαύρο Καναρίνι (αγγλικά:Black Canary) είναι το όνομα δύο υπερηρωίδων που εμφανίζονται σε αμερικανικά κόμικς που εκδόθηκαν από την DC Comics.Αυτές είναι οι Dinah Drake και Dinah Laurel Lance μαζί με μια συγχωνευμένη έκδοση στην επανεκκίνηση του The New 52 . Η πρώτη έκδοση δημιουργήθηκε από τον  συγγραφέα Ρόμπερτ Κάνιγκερ και τον καλλιτέχνη Καρμιν Ινφαντίνο και έκανε το ντεμπούτο του στο Flash Comics # 86 (Αύγουστος 1947). Μία από τις πρώτες υπερηρωίδες της DC, ο συγκεκριμένος τίτλος έχει εμφανιστεί σε πολλούς από τους τίτλους υπερηρωικών ομάδων, συμπεριλαμβανομένων της Justice Society of America και της Λεγεώνας της Δικαιοσύνης της Αμερικής. Από τα τέλη της δεκαετίας του 1960, ο χαρακτήρας έχει συσχετιστεί με τον υπερήρωα τοξότη Green Arrow, τόσο επαγγελματικά όσο και ρομαντικά.

Το Μαύρο Καναρίνι έχει προσαρμοστεί σε διάφορα μέσα . Στο Birds of Prey την έπαιξε η Rachel Skarsten και στο Smallville την έπαιξε η Alaina Huffman. Στο Arrow του Arrowverse εμφανίζονται οι χαρακτήρες Dinah Laurel Lance, Sara Lance και Dinah Drake που τις έπαιξαν οι Katie Cassidy , Caity Lotz και Juliana Harkavy. Η Ντίνα Λανς έκανε το κινηματογραφικό της ντεμπούτο στην ταινία του Εκτεταμένου Σύμπαντος της DC Αρπακτικά Πτηνά ,όπου την υποδύθηκε η Ζέρνι Σμόλετ-Μπελ.

Παραπομπές

Εξωτερικοί Σύνδεσμοι
 Επίσημη ιστοσελίδα της DC Comics

Υπερήρωες της DC Comics
Αμερικανοί χαρακτήρες κόμικς
Ίνγκεγκερντ των Μούνσο

Η Ίνγκεγκερντ Ολοφσντότερ των Μούνσο της Σουηδίας (Ingegerd Olofsdotter), επίσης γνωστή ως Ειρήνη, Άννα και Αγία Άννα (1001 – 10 Φεβρουαρίου 1050), ήταν Σουηδή πριγκίπισσα και μεγάλη πριγκίπισσα του Κιέβου. Ήταν κόρη του Σουηδού βασιλιά Όλαφ Σκότκονουνγκ και της Έστριντ των Οβοτριτών και σύζυγος του Γιαροσλάβ Α΄ του Σοφού. Τιμάται ως αγία από την Ορθόδοξη Εκκλησία. Η Ίνγκεγκερντ ή Αγία Άννα συχνά συγχέεται με την μητέρα του Αγίου Βλαδίμιρου «του Διαφωτιστή» των Ρως, διότι είχε και αυτή έναν γιο με το όνομα Βλαδίμιρος. Ωστόσο, ο Άγιος Βλαδίμιρος ήταν ο πατέρας του συζύγου της, δηλαδή πεθερός της. Ο Άγιος Βλαντιμίρ ήταν γιος του Σβιάτοσλαβ και της Μαλούσα.

Η ζωή της 
Η Ίνγκεγκερντ γεννήθηκε ως πριγκίπισσα στην αυλή του βασιλιά Όλαφ Σκότκονουνγκ. Το 1015, όταν ο Όλαφ Β΄ της Νορβηγίας ανέβηκε στο θρόνο ως βασιλιάς της Νορβηγίας, πρότεινε μια βασιλική συμμαχία μέσω γάμου. Το 1016, ευγενείς και των δύο χωρών προσπάθησαν να κανονίσουν έναν γάμο μεταξύ του Βασιλιά Όλαφ και της πριγκίπισσας Ίνγκεγκερντ. Ο πατέρας της συμφώνησε στην αρχή, αλλά αργότερα άλλαξε γνώμη και συμφώνησε στο γάμο της άλλης κόρης του, Άστριντ Όλαφνταττερ με τον βασιλιά Όλαφ   .

Στη συνέχεια, ο Όλαφ Σκότκονουνγκ διοργάνωσε το γάμο της Ίνγκεγκερντ με τον ισχυρό Μεγάλο Πρίγκηπα Γιαροσλάβ του Νόβγκοροντ, με τον οποίο η Σουηδία είχε προνομιακή εμπορική σχέση. Ο γάμος πραγματοποιήθηκε το 1019.

Όταν έφτασε στο Κίεβο, η Ίνγκεγκερντ άλλαξε το όνομά της στο ελληνικό Ειρήνη. Σύμφωνα με πολλά σάγκα, έλαβε ως προίκα την Λάντογκα και γειτονικά εδάφη, τα οποία αργότερα έγινε γνωστά ως Ιγγρία, θεωρούμενη παραφθορά του ονόματός της. Αυτή κανόνισε να κυβερνήσει αντί για αυτήν ο ξάδερφος του πατέρα της, Jarl Ragnvald Ulfsson .

Η Ίνγκεγκερντ και ο Γιαροσλάβ είχαν έξι γιους και τέσσερις κόρες. Τρεις από τις κόρες τους έγιναν βασίλισσες της Γαλλίας, της Ουγγαρίας και της Νορβηγίας. Ολόκληρη η οικογένεια απεικονίζεται σε μια από τις τοιχογραφίες της Αγίας Σοφίας του Κιέβου.

Θάνατος και ταφή 
Η Ίνγκεγκερντ πέθανε στις 10 Φεβρουαρίου 1050. Μετά το θάνατό της ετάφη, ανάλογα με την πηγή, είτε στον καθεδρικό ναό της Αγίας Σοφίας στο Κίεβο είτε στον καθεδρικό ναό της Αγίας Σοφίας στο Νόβγκοροντ.

Αγιότητα 
Η Ίνγκεγκερντ ξεκίνησε την οικοδόμηση του καθεδρικού ναού της Αγίας Σοφίας στο Κίεβο (θεμελιώθηκε το 1037). Ξεκίνησε επίσης την κατασκευή του καθεδρικού ναού της Αγίας Σοφίας στο Νόβγκοροντ (χτίστηκε μεταξύ 1045 και 1050). Η Ίνγκεγκερντ αργότερα ανακηρύχθηκε αγία με το όνομα Άννα στο Νόβγκοροντ και το Κίεβο. Κύριος λόγος για την αγιοσύνη της ήταν ότι ξεκίνησε την κατασκευή και των δύο καθεδρικών ναών, μαζί με πολλές άλλες καλές πράξεις.

Η μνήμη της τιμάται στις 10 Φεβρουαρίου και στις 4 Οκτωβρίου.

Οικογένεια 

Η Ίνγκεγκερντ είχε τα ακόλουθα παιδιά:
 Ελισίβ του Κιέβου, βασίλισσα της Νορβηγίας
 Αναστασία π.1023-1074/94, παντρεύτηκε τον Ανδρέα Α΄ των Άρπαντ βασιλιά της Ουγγαρίας.
 Άννα του Κιέβου, βασίλισσα της Γαλλίας
 (πιθανώς) Αγκάθα, σύζυγος του Εδουάρδου του Εξορίστου
 Βλαντιμίρ του Νόβγκοροντ
 Ιζιασλάβ Α΄ του Κιέβου
 Σβιατοσλάβ Β΄ του Κιέβου
 Βσέβολοντ Α΄ του Κιέβου
 Ιγκόρ Γιαροσλάβιτς

Παραπομπές

Βιβλιογραφία 
 

Οίκος του Μούνσο
Σουηδέζες πριγκίπισσες
Αννα
Κώστας Καραφώτης

Ο Κώστας Καραφώτης (Τρίκαλα, 3 Σεπτεμβρίου 1978) είναι Έλληνας τραγουδιστής.

Βιογραφία

Ο Κώστας Καραφώτης γεννήθηκε στα Τρίκαλα το 1978 και μεγάλωσε εκεί. Στην γενέτειρα πόλη του έμεινε μέχρι τα 18 του χρόνια, όταν αποφάσισε να φύγει από την Ελλάδα και να μείνει στη Σόφια της Βουλγαρίας για να σπουδάσει Ιατρική. Εκτός, λοιπόν, από τα εύσημα στην νυχτερινή διασκέδαση , έχει και πτυχίο Ιατρικής, το οποίο πήρε τον Νοέμβριο του 2003.
Η επιθυμία του Κώστα, όμως ,να ακολουθήσει και επαγγελματικά το τραγούδι και να ασχοληθεί σοβαρά με την δισκογραφία γινόταν όλο και πιο έντονη. Έτσι, το 2004 αποφάσισε να δηλώσει συμμετοχή στο μουσικό reality του antenna «Fame Story 2» προκειμένου να γίνει ευρύτερα γνωστός και να δοκιμαστεί για πρώτη φορά σοβαρά πάνω στο τραγούδι... . ..
..

Δισκογραφία

Άλμπουμς
 2005 — Είμαι εδώ
 2006 — Η καρδιά μου σελίδα γυρίζει
 2007 — Δεν υποχωρώ
 2008 — Ήρθες εσύ
 2009 — Έκλεισα θέση
 2010 — Υποκλίνομαι

Singles&EPs
 2010 — Μην σταματάς
 2011 — Απεργώ
 2012 — Πάρτα και φύγε
 2012 — Ξαφνικά
 2013 — Πώς μου το 'κανες αυτό
 2013 — Μη Γυρίσεις
 2014 — Θέλω τα μάτια της να τα ξεχάσω
 2014 — Καρδιά Μου Άστατη
 2015 — Ακόμα Μια Μέρα
 2015 — Από 'Δώ Πέρασες
 2016 — Μη Ρωτάς
 2017 — Βρήκα Τον Παράδεισο
 2017 — Απαγορεύεται
 2018 — Ίσως να φταίω
 2019 — Σ' Αγαπώ
 2020 — Αφήστε Με Όλοι Στην Τρέλα Μου
 2020 — Τρεις Τα Ξημερώματα
 2022 — Εγώ Ή Κανένας

Φιλμογραφία

Τηλεόραση

Παραπομπές 

Έλληνες άνδρες τραγουδιστές
Έλληνες μουσικοί
Ποταμός Σαιντ Μέρις

Ο ποταμός Σαιντ Μέρις ή Σέιντ Μαρί (αγγλικά: St. Marys River· γαλλικά: rivière Sainte-Marie· ελληνικά: ποταμός Αγία Μαρία) αποστραγγίζει τη λίμνη Σουπίριορ, ξεκινώντας από το τέλος του κόλπου Γουάιτφις και ρέει 119,9 χλμ. νοτιοανατολικώς στη λίμνη Χιούρον, με κατωφέρεια 7 μέτρων. Για όλο το μήκος του αποτελεί διεθνές σύνορο, που χωρίζει το Οντάριο του Καναδά από το Μίσιγκαν των Ηνωμένων Πολιτειών.

Οι δίδυμες πόλεις των Σου Σέιντ Μαρί στο Οντάριο και Σου Σέιντ Μαρί στο Μίσιγκαν συνδέονται κατά μήκος του ποταμού Σαιντ Μέρις από τη Διεθνή Γέφυρα Σου Σέιντ Μαρί. Τα ορμητικά ρεύματα του Σαιντ Μέρις βρίσκονται ακριβώς κάτω από την έξοδο του ποταμού από τη λίμνη Σουπίριορ και μπορούν να παρακαμφθούν από τα πελώρια φορτηγά πλοία μέσω των τεχνητών Κλεισιάδων Σου και του Καναλιού Σου Σέιντ Μαρί.

Δύο από τους παραποτάμους του Οντάριο αυτού του ποταμού είναι ο Ποταμός Γκάρντεν και ο Ποταμός Μπαρ. Άλλοι καναδικοί παραπόταμοι περιλαμβάνουν το Ρυάκι Φορτ, τον ποταμό Ρουτ, τον ποταμό Λιτλ Καρπ, τον ποταμό Μπιγκ Καρπ, τον ποταμό Λόουερ Έκο, τον ποταμό Ντέσμπαρατς και τον ποταμό Του Θρι. Οι αμερικανικοί παραπόταμοι στον ποταμό Σαιντ Μέρις είναι ο ποταμός Γκόγκομεϊν, ο ποταμός Μιουνουσκόνγκ, ο ποταμός Λιτλ Μιουνουσκόνγκ, ο ποταμός Σάρλοτ και ο ποταμός Ουέισκα.

Παραπομπές

Γεωγραφία του Οντάριο
Μίσιγκαν
Τόμπσον (Μανιτόμπα)

Το Τόμπσον ή Τόμψον (αγγλικά: Thompson) είναι η μεγαλύτερη πόλη στη Βόρεια Περιοχή της Μανιτόμπα και βρίσκεται κατά μήκος του ποταμού Μπέρντγουντ, 761 χιλιόμετρα βόρεια του Γουίνιπεγκ. Αρχικά ιδρύθηκε το 1956 ως πόλη εξορύξεων, το Τόμπσον χρησιμεύει κυρίως ως «Κόμβος του Βορρά», παρέχοντας αγαθά και υπηρεσίες (π.χ. υγειονομική περίθαλψη, λιανικό εμπόριο) στις γύρω κοινότητες.

Η εμπορική περιοχή του Τόμπσον είναι μεγαλύτερη από το Νέο Μεξικό (δηλ. δυόμισι Ελλάδες σε έκταση), αλλά περιέχει πάνω από 50.000 κατοίκους μονάχα, με πολλές από τις μικρότερες κοινότητες να είναι προσβάσιμες μόνο αεροπορικώς ή μέσω χειμερινών δρόμων. Παρά την απομονωμένη τοποθεσία του στην καρδιά του βόρειου δάσους του Καναδά, το Τόμπσον συνδέεται απευθείας με το Γουίνιμπεγκ μέσω πλακόστρωτου αυτοκινητόδρομου, σιδηροδρόμου (VIA Rail) και Αεροδρομίου Τόμπσον. Το Τόμπσον διαθέτει επίσης σύγχρονες ανέσεις (π.χ. Ίντερνετ οπτικών ινών) και μια μεγάλη σκηνή λιανικού εμπορίου, συμπεριλαμβανομένων ορισμένων εμπορικών κέντρων, γύρω στα έξι, και αρκετές μεγάλες αλυσίδες καταστημάτων (π.χ. Wal-Mart, Giant Tiger, Safeway, Shoppers Drug Mart, Canadian Tire).

Κατά την Καναδική Απογραφή του 2016, είχε πληθυσμό 13.678 κατοίκους.

Παραπομπές 

Πόλεις του Καναδά
Μανιτόμπα